# Amerikansk Knapbusk

### Fra Wikipedia, den frie encyklopædi

Du har nye beskeder (forskel fra næstsidste redigering).

| Knapbusk | ?

Knapbusk (Cephalanthus occidentalis) i blomst.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Gentianales (Ensian-ordenen)
Familie: | Rubiaceae (Krap-familien)
Slægt: | Cephalanthus (Knapbusk)
Art: | Cephalanthus occidentalis

Amerikansk Knapbusk (Cephalanthus occidentalis) er en løvfældende busk med en tæt, halvkugleformet væst. Barken er først gulgrøn og glat med store, lyse korkporer. Senere bliver den lysebrun og lidt furet. Knopperne er modsatte (eller kransstillede), lysegrønne og forholdsvist små. Bladene er elliptiske og helrandede med en kort spids. Oversiden er græsgrøn og blank, mens undersiden er mat lysegrøn. Blomstringen sker i juli-september, og den består af en stor mængde kugleformede blomsterstande, som sidder på lange stilke i bladhjørnerne. De enkelte blomster er ret små og hvide eller svagt lyserøde. Frøene modner kun sjældent her i landet.

Ikke-synlige træk

Rodnettet er fint forgrenet og højtliggende. Blomsterne dufter svagt men meget behageligt.

Størrelse

2 x 2,5 (25 x 30 cm/år).

Hjemsted

Amerikansk Knapbusk hører hjemme i det østlige USA og Canada, hvor den gror som underskov i de blandede løv- og nåletræsskove på fugtigt eller ligefrem våd bund sammen med bl.a. Amerikansk Blåbær, Canadisk Lærk, Kardinal-Lobelie, Kattehale, Kongebregne, Nyssa aquatica, Rød-Ask, Soldug, Sort-Gran, Storfrugtet Tranebær, Vestligt Livstræ og Virginsk Kristtorn.

### [redigér] Kilde

- Sten Porse: Plantebeskrivelser, DCJ 2003 (CD-Rom).

Hentet fra "http://da.wikipedia.org../../../a/m/e/Amerikansk_Knapbusk_7ec1.html"

Kategorier: Taksonomisk beskrevet | Buske | Hvide blomster

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg